મળતી માહિતી મુજબ સોલા પોલીસ સ્ટેશનમાં ફરજ બજાવતા હેડ કોન્સ્ટેબલ હર્ષદભાઇ ગઇ કાલે સવારે સોલા ભાગવતચોકી પર હાજર હતા તે દરમ્યાનમાં એક બાઇકચાલકે ચોકી પર આવીને જણાવ્યું હતું કે એક કારચાલક રોડ પર રોંગ સાઇડમાં ગાડી ચલાવે છે, જેનાથી ટ્રાફિક જામ થાય છે, જેથી હર્ષદભાઇ અને અન્ય ટ્રાફિક પોલીસકર્મીઓ ટ્રાફિક દૂર કરવા ગયા હતા. રોંગસાઇડમાં કાર ચલાવનાર ઇસમને સમજાવવા છતાં તે સમજ્યો ન હતો અને ઉશ્કેરાઇ જઇ હું આ જ રસ્તે જઇશ તેમ જણાવી હર્ષદભાઇને આંગળી પર બચકું ભર્યું હતું.